• 12 miljoen mense wêreldwyd hoor jaarliks die woorde: “Jy het kanker”; 100 000 van hierdie mense woon in Suid-Afrika.
Een van die baie plekke wat jy moet sien wanneer jy in Rome is, is Campo de’ Fiori, ‘n plein naby die Piazza Argentina. Ons sorg dat ons vroegoggend daar aankom. Die plek is ‘n miernes van bedrywighede. Opslaanstalletjies staan die hele mark vol. Soggens is hier ‘n mark en jy kan heerlike kaas, vars vrugte, groente en blomme hier koop. Eintlik enigiets waarmee Italianers kos maak.
Bo-oor al die stalletjies, in die middel van die plein, steek ‘n standbeeld uit. ‘n Donker bronsbeeld van ‘n monnik met ‘n kappie oor sy gesig. Hy staan half en afkyk na al die gewoel rondom hom. Sy gesig is weggesteek onder die kappie. ‘n Paar mense sit op die voetstuk onder hom en pizza eet.
Vader Gio was ‘n akademikus wat bekend was vir ‘n uitmuntende geheue waarmee hy selfs Pous Pius V beïndruk het. Hy was egter ‘n vrydenker en het gou in die moeilikheid beland met sy teologiese standpunte en die besit van onwettige boeke.
Hy vlug Frankryk toe en ná ŉ tydperk in Lyon en Toulouse, waar hy klas gegee het in filosofie, beland hy uiteindelik in Parys. Hier beïndruk hy Koning Henry VIII só met sy geheue dat hy die koning se beskerming ontvang. Gedurende dié tyd skryf hy verskeie boeke oor die geheue.
Nadat hy klas gegee het by Wittenberg en Helmstede in die filosofie, in Praag ‘n draai gemaak en verskeie boeke in Latyn geskryf het, moet hy weer vlug toe ook die Lutherane hom verban.